stanford-oval/wikipedia huggingface dataset:
השפעת השואה על גיבוש הזהות הישראלית
הערות שוליים

↑  ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009
↑  שפירא, א'. "השואה: זיכרון פרטי וזיכרון ציבורי". יהודים חדשים יהודים ישנים, תל אביב, 1977. עמודים 103-86.
↑  צוקרמן, מ'. חרושת הישראליות: מיתוסים ואידאולוגיה בחברה מסוכסכת. תל אביב, רסלינג, 2001.
↑  ויץ, י'. "יישוב, גולה ושואה - מיתוס ומציאות". יהדות זמננו, 6, תל אביב, תש"ן. עמודים 150-133.
↑  גרץ, נ'. מקהלה אחרת: ניצולי שואה, זרים ואחרים בקולנוע ובספרות הישראליים. עם עובד / האוניברסיטה הפתוחה. תל אביב, 2004.
↑  יבלונקה, ח'. "כעת התרחשה השואה". מדינת ישראל נגד אדולף אייכמן, ירושלים, 2001. עמודים 263-243.
↑  ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות., 2009, עמ' 91-95
↑  ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: מאגנס-אשכולות, 2009, עמ' 138-140
↑  ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: מאגנס-אשכולות, 2009, עמ' 123-126
↑  איתן, ט'. "שתיקת הכבשים: מיתוסים, סטריאוטיפים ומחלוקות בשאלת ייצוג ניצולי השואה בתרבות הציונית-ישראלית" (שם זמני), טרם פורסם
↑  שגב, ת'. "בחזרה לחדר האטום" - המיליון השביעי: הישראלים והשואה. ירושלים, 1991. עמודים 476-469.
↑  ליאת שטייר-לבני, הַר הַזִכָּרוֹן יִזְכּור בִּמְקוֹמִי: הזיכרון החדש של השואה בתרבות הפופולרית בישראל, תל-אביב: רסלינג, 2014, עמ' 79-112
↑  ורד לוביץ', נוה: פרשת רמדיה מוכיחה את סכנת טרור המזון, באתר ynet, 17 בנובמבר 2003
זחלגלגל

| --- | --- |

 מידע כללי
 צייר:  מאוריץ קורנליס אשר
 תאריך יצירה:  1951
 טכניקה וחומרים:  הדפס אבן (ליתוגרפיה)
 ממדים בס"מ
 אורך:  17
 רוחב:  23.2
זחלגלגל (בהולנדית: Wentelteefje) הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בנובמבר 1951.
תיאור היצירה

מרבית היצירה מהווה טקסט, כתוב בהולנדית בו מתאר אֶשֶר יצור דמיוני שהמציא, לו הוא קורא "זחלגלגל" (wentelteefje), ונותן לו את השם המדעי: Pedalternorotandomovens centroculatus articulosus. היצירה מהווה לכאורה טקסט מספר זואולוגיה המתאר את הזחל ומאפייניו ומציג את שלבי הטרנספורמציה שלו.
הזחלגלגל הוא זחל לו גוף מכוסה שריון, שש רגלים (המצוירות בצורת רגלי אדם), מקור דמוי מקור תוכי, ומחושים שבקצותיהם עיניים. הזחל יכול להתגלגל סביב עצמו ולנוע כגלגל. אֶשֶר הסביר שיצור זה התפתח בשל העובדה שבעולם הטבע לא קיים יצור דמוי גלגל המסוגל להתגלגל קדימה.
במרכז הטקסט מופיע מרווח אלכסוני בו מוצגים שלבי ההתגלגלות של הזחל. בסיום גלגול סביב עצמו, לזחל צורת גלגל והוא מסוגל להתגלגל קדימה מבלי צורך במנוע. הוא יכול לעצור את הגלגול באמצעות רגליו, המשמשות כמעצורים.
בהולנדית שמו של היצור הדמיוני הוא הלחם של המילים "wentel het eventjes", "הפוך במהירות" - בפועל, כך נקרא בהולנדית לחם מטוגן.
יצור דמיוני זה מופיע ביצירה נוספת של אשר שפורסמה באותה שנה - "בית מדרגות".
היצירה מהווה למעשה שלב ביניים בין יצירות המטמורפוזה של אשר לבין יצירות היחסויות שלו.
לקריאה נוספת

מ.ק. אשר, עבודות גרפיות, בתרגום עדנה קלגסברון ובעריכת שלומית אריאל, סטימצקי טאשן, 1994.
דורון פישלר, פרק פודקאסט 'התשובה' בנושא למה לסבתא אין גלגלים (ולגלגוח יש)
ורונה פוט

| --- | --- |

 לידה:  30 באפריל 1968 (בת 56) לה פאס, בוליביה 
 שם לידה:  Verona Feldbusch 
 מדינה:  גרמניה, בוליביה 
 בן או בת זוג:  Franjo Pooth (18 במאי 2004–?)   Franjo Pooth (2000–?) 
 צאצאים:  San Diego Pooth, Rocco Ernesto Pooth 
 מספר צאצאים:  2 
 פרסים והוקרה:  אלבום זהב (1990)  German Comedy Awards (2000)  Miss Intercontinental (1993)  מיס גרמניה (1993)  בפסקה זו רשומה אחת נוספת שטרם תורגמה 
 פרופיל ב-IMDb
 
ורונה פוט (בגרמנית: Verona Pooth; נולדה ב-30 באפריל 1968) היא שחקנית ודוגמנית בוליביאנית גרמנייה.
ראשית חייה

פוט נולדה בלה פאס לאם בוליביאנית ולאב גרמני, לאחר שהוריה נפרדו ב-1978, היא עברה להמבורג, עיר הולדתו של אביה.
תחרויות יופי

במהלך שנות התשעים היא השתתפה במספר תחרויות יופי, היא זכתה בתארים "מיס המבורג", "מיס אמריקן דרים", "מיס אינטרקונטיננטל" ומיס גרמניה, היא ייצגה את גרמניה בתחרות מיס תבל 1993.
מוזיקה

היא הייתה חברה בהרכב המוזיקלי "Chocolate" וביחד עימם הוציאה אלבום ומספר סינגלים.
ב-1997 יצא הסינגל שלה שנקרא "Kiss".
משחק

ב-1998 שיחקה בפרק של הסדרה "הרפתקאות קונאן" בכיכובו של השחקן הגרמני ראלף מולר.
ב-2000 הופיעה בסרט הקומדיה "2001: A Space Travesty" לצד לזלי נילסן.
ב-2002 הופיעה בסרט "666 – Traue keinem, mit dem du schläfst!" המבוסס בחלקית על המחזה פאוסט של יוהאן וולפגנג פון גתה.
ב-2013 הייתה שופטת בגרסה הגרמנית של תוכנית המציאות "Celebrity Splash!".
טלוויזיה

מ-1996 ועד 1999 הנחתה את התוכנית האירוטית "Peep".
ב-2000 נכנסה לבית האח הגדול בגרסה הגרמנית של התוכנית.
ב-2004 ו-2006 היא קיבלה את פרס הטלוויזיה הגרמני "Bambi Award".
דיבוב

ב-2005 החלה לדובב מספר סדרות מצוירות בטלוויזיה.
בשנה זו דובבה את אבי הברווזה המכוערת בדיבוב לגרמנית של הסרט צ'יקן ליטל.
עסקים

ב-2003 נבחרה לאשת השנה בעסקים של המהדורה הגרמנית של מגזין מקסים.
ב-2007 החלה להחזיק בעלות על מותג הקוסמטיקה "So ... perfect".
חיים אישיים

ב-2014 נישאה לאיש העסקים פרנג'ו פוט.
ורסאמה חסן

ורסאמה חסן חוסיין (בצרפתית: Warsama Hassan Houssein; נולד ב-17 במרץ 1999 בג'יבוטי שבג'יבוטי) הוא כדורגלן ג'יבוטי המשחק בעמדת הקשר האחורי בקבוצת ארטה/סולאר ובנבחרת ג'יבוטי.
קריירת מועדונים

חסן נולד בג'יבוטי, ובשנת 2007 הצטרף למחלקת הנוער של סטנדרד לייז' מליגת העל הבלגית. בשנת 2015 עבר למחלקת הנוער של ראסינג גנק, בה שיחק במשך ארבע שנים.
ב-2 בינואר 2019 חתם חסן על חוזה לשתי עונות בסרינג מהליגה הבלגית השלישית, במדיה ערך שבע הופעות במשך שתי העונות.
ב-8 באוקטובר 2020 חתם חסן בסרד מליגת העל הסלובקית. הוא לא זכה לשחק במדי המועדון.
ב-6 באוגוסט 2021 חתם חסן בסלימה וונדררס מליגת העל המלטזית.
קריירה בינלאומית

ב-4 בספטמבר 2019 ערך חסן את הופעת הבכורה שלו בנבחרת ג'יבוטי, בניצחון 2-1 על נבחרת אסוואטיני במסגרת מוקדמות מונדיאל 2022. ב-6 בספטמבר 2021 הבקיע את שער הבכורה שלו בנבחרת, בהפסד 4-2 לנבחרת ניז'ר, גם כן במסגרת מוקדמות מונדיאל 2022.
הערות שוליים

1 2 3  Warsama Hassan : Le premier Djiboutien à percer dans le foot professionnel en Europe באתר La Nation, ‏ 8 בינואר 2019 (בצרפתית)
↑  AFRICA WARSAMA HASSAN : FIRST DJIBOUTIAN TO SIGN IN FIRST DIVISION CLUB IN EUROPE באתר Africa Top Sports, ‏ 8 באוקטובר 2020 (באנגלית)
↑  L’Ouffetois Warsama Hassan signe en D1 maltaise באתר L'Avenir, ‏ 9 באוגוסט 2021 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ורסאמה חסן".
ועדה רפואית (המוסד לביטוח לאומי)

ועדה רפואית של הביטוח הלאומי דנה בבקשות של אזרחים לקבל מהביטוח הלאומי את אחת מהקצבאות האלה: קצבת נכות כללית, קצבת נכות מעבודה, קצבה לילד נכה, קצבה לשירותים מיוחדים או קצבה לנפגעי פעולות איבה וכן ועדה רפואית למס הכנסה.


הוועדה הרפואית חוקרת את המוזמנת או המוזמן ומבקשת לדעת מה השינויים שחלו במצבם הבריאותי.
רופא אחד או שניים בוחנים את הליקויים הרפואיים ובהתאם לחומרתם יקבעו את אחוז הנכות. אם יש מקום לבדיקה נוספת של רופא או רופאה עם מומחיות אחרת, יזומנו הנבדק או הנבדקת לוועדה נוספת.
ניתן לעיין בספר הליקויים, שבו מפורטים אחוזי הנכות שנקבעו לכל ליקוי.
הגשת תביעה לוועדה רפואית

כדי להיות מוזמנים לוועדה רפואית יש למלא ולהגיש טופס בהתאם לסוג התביעה:
תביעה לקצבת נכות כללית ובקשה להענקה מטעמי צדק (7801)
תביעה לקביעת דרגת נכות מעבודה (200)
תביעה לגמלה לילד נכה (7821)
תביעה לקצבת שירותים מיוחדים (7849)
נפגעי פעולות איבה
בנוסף, אנשים שמקבלים קצבאות אלה מוזמנים מעת לעת לוועדה רפואית ביוזמת הוועדה לבחינת שינוי תנאים.
הגשת תביעה לוועדה רפואית > הכנה לקראת הגעה לוועדה

יש להכין לקראת הביקור תיק מסמכים הכוללים:
רשימה של הליקויים או המחלות שבכוונתך להציג בפני הוועדה
תעודת זהות או תעודה מזהה אחרת - חובה להביא
תיק מסודר של מסמכים חדשים אם קיימים ועותקים שבכוונתך להשאיר בידי הוועדה
בשנת 2012 יזם המוסד לביטוח לאומי תוכנית להקמת מרכזי "יד מכוונת". המרכזים מסייעים למגישי התביעות לזהות את בעיותיהם התפקודיות הרלוונטיות לתביעה ולהכין את התיקים הרפואיים ואת התובעים עצמם לוועדות הרפואיות. בניגוד לנעשה בחברות פרטיות, השירות למרכזי "יד מכוונת" ניתן לכל פונה ללא עלות וללא קשר לסיכוי ההצלחה של תביעתו. במחקר הערכה שבוצע על ידי מכון מאיירס-ג'וינט-ברוקדייל נמצא כי המסתייעים במרכז היו שבעי רצון במידה רבה מהיבטים שונים של השירות וחשו כי הוא תורם להם בהכנה למפגש עם הוועדה.
הגשת תביעה לוועדה רפואית > הוועדה הרפואית עצמה

יש להגיע במועד שצוין בטופס ההזמנה לוועדה הרפואית, אף כי ייתכן שהכניסה תתאחר. משך השהייה בחדר הוועדה הוא בהתאם לשיקול דעת חבריה, וסדר הכניסה לחדר הוועדה נקבע על ידי הוועדה.
ניתן להביא מלווה לצורך עזרה וכן עורך דין מייצג.
ניתן להגיש בקשה להחזר הוצאות שנגרמו בשל התייצבות בוועדה.
אפשר גם לערער על החלטת הוועדה בפני ועדה לערערים.
ערעור על החלטת הוועדות הרפואיות

ניתן להגיש ערעור על החלטת הוועדה הרפואית.
ערעור על החלטת הוועדות הרפואיות - ועדה רפואית לעררים - נכות כללית
ערעור על החלטת הוועדות הרפואיות - ועדה רפואית לעררים - נכות מעבודה
ערעור על החלטת הוועדות הרפואיות - ועדה רפואית לעררים - ילד נכה
ערעור על החלטת הוועדות הרפואיות - ועדה רפואית לעררים - שירותים מיוחדים לנכים קשים
ערעור על החלטת הוועדות הרפואיות - ועדה רפואית לעררים - נפגעי פעולות איבה
ערעור על החלטת הוועדות הרפואיות - ועדה רפואית לעררים - מס הכנסה
ביקורת

במהלך השנים הועלו טענות על אופן פעילותן של הוועדות הרפואיות של הביטוח הלאומי. בין היתר בדבר פגיעה באי תלותן של הוועדות. נטען כי הביטוח הלאומי הוא שמשלם את ההטבות
הנובעות מהחלטות הוועדות הרפואיות, ומשכך יש לו עניין למזער את היקף התשלומים. יתר על כן, הביטוח הלאומי מעורב במינוי ובשיבוץ של חברי הוועדות ומשלם את שכרם, והדבר עלול להשפיע או להטות במידה מסוימת את החלטות הוועדות.
בחודש אוקטובר 2021 פורסם שהוועדות הרפואיות יוקלטו מעכשיו והלאה.
ביקורת > בחינת הסוגיה על ידי גורמים מקצועיים ומשפטיים

בשנת 2004 קבע בג"ץ כי אף שהוועדות הרפואיות מופעלות על ידי הביטוח הלאומי מבחינה ארגונית ותקציבית, אין הן בשר מבשרו, אלא הן גופים סטטוטוריים המוחזקים כעצמאיים. בג"ץ קבע כי אף ש הסדר חקיקתי חדש ומתוקן דרוש ואף חיוני, אין אחיזה מספקת לקביעה שמתכונת הפעולה הקיימת של הוועדות הרפואיות מעמידה את כלל חבריהן בחזקת פסולים מחמת ניגוד עניינים.
ועדות ציבוריות שמינו הכנסת והממשלה נתנו גם הן את דעתן בסוגיית אי-תלותן של הוועדות הרפואיות, ולהלן כמה מהמלצותיהן:
ועדת גולדברג
בשנת 2001 המליצה הוועדה להוצאת הוועדות הרפואיות מהמוסד בראשות השופט בדימוס מנחם גולדברג להקים גוף מיוחד ועצמאי שירכז את נושא הבדיקות הרפואיות להקים גוף מיוחד ועצמאי שירכז את נושא הבדיקות הרפואיות של הנכים ויהיה כפוף מינהלית לרשות שיפוטית –הנהלת בתי-המשפט או מערכת בתי-הדין לעבודה.
ועדת אור-נוי הראשונה
בשנת 2002 המליצה הוועדה ליישום הוצאת הוועדות הרפואיות מהביטוח הלאומי בראשות פרופסור אשר אור-נוי כי בשלב הראשון תוצאנה מהביטוח הלאומי ועדות הערר של נכות כללית ושל נכות מעבודה, ותוקם לשם כך רשות מינהלית ארצית הכפופה למשרד הבריאות, למשרד המשפטים או למשרד ממשלתי אחר.
ועדת לרון
בשנת 2005 המליצה הוועדה הציבורית לבדיקת ענייני הנכים ולקידום שילובם בקהילה בראשות השופט בדימוס אפרים לרון להשאיר את הוועדות הרפואיות במוסד ולהקים
ועדה לקביעת כללים והסדרים לבחירת רופאים ושיבוצם בוועדות הרפואיות.
ועדת אור-נוי השנייה
בשנת 2007 המליץ הצוות הבין-משרדי לבחינת הקמתה של רשות לוועדות רפואיות בראשות פרופסור אשר אור-נוי על מינוי גוף חיצוני מקצועי, כפוף למשרד הבריאות, שיטפל בכל נושא הוועדות הרפואיות במוסד, ושמתפקידו יהיה גם לייעץ להן, לבקר אותן ולפקח עליהן.
המלצות הוועדות הציבוריות בנוגע לצעדים להתמודדות עם הקושי הטמון במעורבותו של הביטוח הלאומי בקביעת הרכבן וסדרי עבודתן של הוועדות הרפואיות טרם יושמו, אף שמרביתן נדונו בכנסת ובממשלה, וחלקן אף אומצו.
בשנת 2009 בחן מבקר המדינה את אופן ניהולן ותפקודן של הוועדות הרפואיות. המבקר המליץ למשרדי הממשלה הנוגעים בדבר–משרד הרווחה ומשרד הבריאות לשקול ליזום הצעה שתביא לשינוי
ההסדר הקיים, בין אם על ידי הוצאת הוועדות מהביטוח הלאומי ובין בדרך אחרת שתחזק את אי-תלותן. עוד הוסיף המבקר כי אף אם החשש לפגיעה באי-תלותן של הוועדות הרפואיות הוא רק
למראית עין, עלולה להיות לוהשפעה על אמון הציבור בהליך המתקיים בוועדות ובביטוח הלאומי.
קוד אתי לרופא הוועדות הרפואיות ונוהל ניגוד עניינים

המוסד לביטוח לאומי הפיק מסמך ובו כללים להתנהלות הנדרשת מהרופאים. המסמך נועד להבטיח שירות אתי, מקצועי ויעיל.
כללי
הרופא יפעל ללא משוא פנים תוך ראיית טובת המבוטח, ובכפוף לחוקים ולתקנות שמכוחם הוא פועל
הרופא יפעל תוך שמירה על כבוד המבוטח וזכויות הפרט שלו
הרופא לא יפלה בתוקף תפקידו בין מבוטח למשנהו מכל טעם שהוא, לרבות מטעמי גיל, מין, מוצא, לאום, דת, מעמד חברתי אישי או כלכלי, אמונה ודעה, או מכל סיבה אחרת.
הרופא יקפיד על יושרה מקצועית, הגינות ויושר בכל מעשיו, ויעשה כמיטב יכולתו להנחיל ערכים אלה גם לעמיתיו.
הרופא החבר בוועדה הרפואית יקבל החלטה מקצועית עצמאית ואובייקטיבית שאינה כפופה למרותו או לצרכיו של המוסד לביטוח לאומי או של כל גוף אחר
הרופא יתמיד בהתעדכנות מקצועית, בידע ובמיומנות מתוך מחויבות לחינוך רפואי עצמי.
בין השאר קובע הקוד האתי כלהלן:
באיזה מצב על רופא לפסול עצמו מלשמש בוועדה.
אם הנבדק מעלה תלונה בפעם הראשונה ואין לו על כך תיעוד רפואי, על הרופא להודיע לו כי לא ידון בתלונה במסגרת ועדה זו וכי עומדת בפניו האפשרות להגיש תביעה חדשה בנושא זה בליווי מסמכים רפואיים מתאימים, וכן יש באפשרותו לערער על החלטת הוועדה.
פרוטוקול החלטות הוועדה הרפואית יהיה מנוסח בצורה בהירה, מתומצתת ומנומקת, במבנה כזה: עובדות ואבחנות שהופיעו בעת הבדיקה הרפואית, ניתוח העובדות ומסקנות. המסקנות צריכות להתייחס לכל החומר שהופיע במהלך הבדיקה. במידה וקיימת חוות דעת נגדית של רופא מטעם הנבדק והוועדה אינה מסכימה עם הכתוב בו, יש לציין זאת תוך הסבר ונימוק.
אם הרופא נמצא אשם בעבירה פלילית או משמעתית הקשורה לעיסוקו ברפואה או אם הושעה על ידי ארגון או מוסד רפואי, או שהוטלו הגבלות על עיסוקו ברפואה, עליו להדיע על כך ללשכה הרפואית.
אם הרופא נחשף לאלימות מילולית או פיזית הוא רשאי להפסיק טיפול בעניין של הפונה.
יש לשמור על סודיות רפואית.
הרופא לא יקבל תרומה, שוחד או טובת הנאה מהנבדק.
המסמך כולל התייחסות לנושא ניגוד עניינים של הרופא ונועד למנוע את הרע בטרם יארע. אין צורך להוכיח קיומו של ניגוד עניינים בפועל, אלא די בכך שקיים חשש אובייקטיבי לניגוד עניינים.
המסמך כולל הגדרות של רופאים לכל סוג של קצבה.
קיימות הוראות מיוחדות לגבי ניגוד עניינים של רופא שהוא גם חבר בוועדה וגם נותן חוות דעת פרטיות.
הערות שוליים

↑  סוגיית אי-תלותן של הוועדות הרפואיות במוסד לביטוח לאומי
↑  מנכ"ל הביטוח הלאומי הנחה: כל דיוני הוועדות הרפואיות יוקלטו, 20 באוקטובר 2021, באתר הביטוח הלאומי.
↑  קוד אתי וכללי התנהגות לרופאי הוועדות הרפואיות ניגוד עניינים - נוהל
זלוב

| --- | --- |
סמל זלובסמל זלוב

 מדינה:  פולין פולין
 פרובינציה:  לודז' (פרובינציה) לודז'
 מחוז:  בלחטוב
 שטח:  10.75 קמ"ר
 אוכלוסייה:  ‏
  ‑ בעיירה:  7,297 (31 במרץ 2021)
 קואורדינטות:  51°28′N 19°13′E﻿ / ﻿51.467°N 19.217°E﻿ / 51.467; 19.217
 אזור זמן:  UTC+1
 http://www.zelow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזלוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזלוב(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהזלוב(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהזלוב  he tabBackground:;tabBorder:#aaa;defaultTab:0;
זלוב (בפולנית: Zelów) היא עיירה במחוז בלחטוב שבפרובינציית לודז' בפולין, בה התקיימה עד תחילת השואה קהילה יהודית גדולה.
תולדות היישוב

האזכור הראשון של העיירה הוא משנת 1441. בראשית המאה ה-19 התיישבו בעיירה פליטים צ'כים, אשר פיתחו את כלכלת היישוב, שהתבססה על אריגה וטקסטיל.
יהודי זלוב

יהודים התיישבו בעיירה מראשית המאה ה-19 והשתלבו בתעשיית הטקסטיל המקומית. מסוף המאה ה-19 הפכה הקהילה היהודית בעיירה לעצמאית.
בין מלחמות העולם נמנו בעיירה 1,816 יהודים, כשליש מתושביה, והתקיימה בה פעילות של אגודת ישראל ושל החוגים הציוניים.
ב-6 בספטמבר 1939 נכבשה העיירה בידי הגרמנים, ואלו הטילו על יהודיה גזירות שונות. במקביל להימלטות יהודים מהעיירה, הגיעו אליה אלפי פליטים יהודים מהסביבה (למשל משצ'רצוב), ומספר יהודיה הגיע עד מרץ 1941 לכ-6,000 עד 7,000 איש. בהמשך, רוכזו יהודי העיירה בגטו שהוקם בה. מהגטו נחטפו יהודים לעבודות כפייה, חלקן התבצעו במחנות עבודה. באביב 1942 נתלו בפומבי עשרה מיושבי הגטו.
ב-13 ביוני 1942 בוצעה בגטו שבעיירה אקציה, בה גורשו חלק מיושביו למחנה ההשמדה חלמנו. באקציה נוספת שנערכה באוגוסט 1942 גורשו מאות יהודים מהמקום לגטו לודז', ואחרים ישירות לחלמנו.
ב-14 בספטמבר 1942 חוסל הגטו בעיר עם גירוש רוב יושביו לחלמנו, תוך רצח אנשים בשעת האקציה. יהודי העיירה הבודדים ששרדו את השואה ושבו אליה, מצאו כי בית הכנסת ובית העלמין היהודי בה הוחרבו עד היסוד.
אנדרטה לזכר יהודי זלוב שנספו בשואה, בבית העלמין בחולון
חיים חייקל גרינברג

הרב חיים חייקל גרינברג (תרס"ט, 1909 - כ"ב בחשוון תש"ל, 3 בנובמבר 1969) היה רבה של קענע בליטא, מו"ץ וחבר ועד הרבנים בווילנה וממקורבי הרב חיים עוזר גרודזנסקי. לאחר עלותו ארצה כיהן כרבה של שכונת רסקו בצפון תל אביב. מחבר הספר "ברכת חיים".
ביוגרפיה

נולד בסלונים, בנם של  ר' אברהם ומרים גיטל גרינברג. סבו היה רבה של דרובנין שבפולין. אחיו, הרב יעקב סנדר גרינברג, כיהן כרבה של מייצ'ט. נשא לאשה את בתו של השו"ב של סלונים, הרב אליהו אהרן ווגיניקר.
בשנות ה-30, בשנות העשרים לחייו, התמנה לכהן כרבה של קענע שליד וילנה. כמו כן כיהן כמו"ץ בווילנה והיה חבר ועד הרבנים של העיר. היה מקורב לרב חיים עוזר גרודזנסקי וביצע עבורו שליחויות שונות. שליחות בולטת הייתה בפרשת "גזירת השחיטה". הוא נשלח על ידי הרב גרודזנסקי לרב יחיאל יעקב וינברג להורות לו שלא לפרסם את קונטרסו ההלכתי שבו הוא נוקט גישה מקלה בנושא. כמו כן ביקר מספר פעמים בוורשה כשליחו של הרב גרודזנסקי בנושא. פרשה אחרת קשורה במינויו של רב משכיל באושמינה שנחשד בדעות כפרניות. הוא נשלח על ידי הרב גרודזנסקי לפעול כנגד המינוי, ולשם כך נסע לפולין להיפגש עם האדמו"ר מגור רבי אברהם מרדכי אלתר, הרב מנחם זמבה והרב מנחם מנדל אלתר.
בשנת תרצ"ו (1936) הוציא את הקונטרס "ברכת חיים" על יורה דעה. הקונטרס זכה להסכמת הרב גרודזנסקי, הרב חנוך אייגש והרב שמחה זליג ריגר. בהמשך הוציא את ספרו במהדורה מורחבת וכן את הספר "אמרי חיים".
לאחר פרוץ מלחמת העולם השנייה הצטרף לתלמידי הישיבות שנמלטו לשאנגחאי ושם שהה עד תום המלחמה. לאחר המלחמה עלה לארץ ישראל והתמנה כרב שכונת רסקו בצפון תל אביב.
פרסם מאמרי זיכרונות מליטא בבמות שונות, ובהן ב"המודיע", "דגלנו", "הפרדס" ו"המאור". מדי שנה, ביום השנה לפטירת הרב גרודזנסקי, נהג לפרסם מאמר לזכרו, חלק מהמאמרים התפרסמו בקובץ התורני "אחיעזר" שהוציא. לאחר פטירת הרב יחיאל יעקב וינברג פרסם קונטרס הספד "מגדולי הדור" ובו תיאר את שליחותו אליו בפרשת "גזירת השחיטה" בגרמניה. בשנת תשע"ד (2014) הוציא "מכון גנזי גאוני ליטא" מהדורה חדשה של ספרו "ברכת חיים" ובסופו קונטרס "מפיו אנו חיים" המרכז את זכרונותיו ומאמריו.
נפטר בשנת 1969 בגיל 60. הלווייתו התקיימה בתל אביב והספידוהו ידיד נעוריו הרב צבי מרקוביץ  והרב יחיאל מיכל פיינשטיין. נקבר בבית הקברות קריית שאול.
אחיו הצעיר הוא הרב שמואל יצחק גרינברג מברוקלין, חניך ישיבת ברנוביץ' וישיבת מיר.
חיבוריו

ברכת חיים אתר היברובוקס.
https://tablet.otzar.org/book/book.php?book=199861&width=-17&scroll=0&udid=0 ברכת חיים הוצאה מחדש באתר אוצר החכמה
הערות שוליים

↑  גזירת השחיטה בגרמניה
↑  תיאור הרב גרינברג
↑  תיאור הרב גרינברג ב"המאור"
| --- | --- |
בקרת זהויות :  NLI: 987007506228305171  PLWABN: 9810590350205606  VIAF: 300377066   WorldCat (עם VIAF): 300377066
זלוצ'ב

| --- | --- |
סמל זלוצ'בסמל זלוצ'ב

כנסייה בזלוצ'ב
 מדינה:  פולין פולין
 פרובינציה:  לודז' (פרובינציה) לודז'
 מחוז:  שיירדז
 שטח:  13.8 קמ"ר
 אוכלוסייה:  ‏
  ‑ בעיירה:  3,444 (31 במרץ 2021)
 קואורדינטות:  51°24′N 18°36′E﻿ / ﻿51.400°N 18.600°E﻿ / 51.400; 18.600
 אזור זמן:  UTC+1
 http://www.zloczew.bazagmin.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזלוצ'ב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזלוצ'ב(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהזלוצ'ב(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהזלוצ'ב  he tabBackground:;tabBorder:#aaa;defaultTab:0;
זלוצ'ב (בפולנית: Złoczew) היא עיירה במחוז שיירדז שבפרובינציית לודז' בפולין, בה התקיימה עד השואה קהילה יהודית גדולה.
תולדות היישוב

זלוצ'ב נזכרת לראשונה במאה ה-15, ובשנת 1605 הוענקו לה זכויות עיר בידי המלך זיגמונט השלישי ואזה.
בשנת 1808 נשרפה העיירה, אך לאחר מכן השתקמה. בשנת 1870 ניטל מהיישוב מעמדו העירוני, בעקבות מרד ינואר, אך זה הושב לו לאחר מלחמת העולם הראשונה.
יהודי זלוצ'ב

יהודים התיישבו בעיירה בסוף המאה ה-17, ומסוף המאה ה-18 התקיימה במקום קהילה עצמאית עם בית כנסת. במהלך מלחמת העולם הראשונה שדדו קוזקים ופולנים את יהודי העיירה.
בין מלחמות העולם התקיימה בעיירה פעילות ציונית, לצד פעילות של הבונד ושל אגודת ישראל. בשנים אלה נמנו בעיירה 1,879 יהודים, כ-40% מתושביה. בשנת 1931 נערכו ביהודי העיירה פרעות בידי תושביה הפולנים.
בתחילת ספטמבר 1939 נכבשה העיירה בידי הגרמנים, ואלו ביצעו מיד טבח המוני ביהודיה, ושרפו את רוב בתיהם. עקב כך, נמלטו מהעיירה רוב יהודיה. בפברואר 1940 רוכזו 368 היהודים שנותרו בעיירה ויהודי הכפר הסמוך קלונובה בגטו מוקף גדר תיל שהוקם בעיירה, ממנו שולחו למחנה ההשמדה חלמנו במאי-יוני 1942.
אנדרטה לזכר יהודי הקהילה והאזור שנרצחו בשואה בבית העלמין קיית שאול בתל אביב
זכויות להט"ב בסנט וינסנט והגרנדינים

| --- | --- |

סנט וינסנט והגרנדינים
 מעמד בחוק:  פלילי, עונש: עד 10 שנות מאסר, לא נאכף בפועל, ביטול מוגדר בהמתנה
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  אין איסור על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נמנעה
זכויותיהם של לסביות, הומואים, טרנסג'נדרים וביסקסואלים (להט"ב) בסנט וינסנט והגרנדינים כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. חוק העונשין הופך פעילות הומוסקסואלית לפלילית הנושאת עונש של עד 10 שנות מאסר, אם כי החוק דווח כלא נאכף. בנוסף, בסנט וינסנט והגרנדינים תרגול של "מעשה סדום" (המוגדר כמין אנאלי ואוראלי), בין אם על ידי הומוסקסואלים או הטרוסקסואלים בהסכמה, מוגדר כבלתי חוקי גם כן.
חוקי המדינה נגד אפליה אינם מתייחסים לקטגוריות של נטייה מינית או זהות מגדרית, בעוד לא קיימת הכרה בזוגיות חד מינית בכל צורה שהיא, בין אם זה בנישואים או איחוד אזרחי.
מעמד בחוק

פעילות הומוסקסואלית בהסכמה בין מבוגרים היא פלילית בסנט וינסנט והגרנדינים. סעיף 148 לחוק הפלילי קובע איסור על "מעשי סדום" המכוון נגד פעילות הומוסקסואלית בהסכמה באומרו כי:
"כל אדם, העושה בפומבי או פרטי מעשה מגונה באדם אחר מאותו המין, או רוכש או מנסה להשיג אדם אחר מאותו המין לבצע עמו מעשה מגונה גס, אשם בעבירה ודינו - מאסר חמש שנים".
— סעיף 148 לחוק הפלילי
סעיף 146 לחוק הפלילי של 1990 קובע כי:
"כל אדם שמבצע מעשה סדום עם כל אדם אחר; מבצע מעשה סדום עם בעל חיים; או מתיר לכל אדם לבצע עמו מעשה סדום; אשם בעבירה ודינו למאסר עשר שנים".
— סעיף 146 לחוק הפלילי של 1990.
בהיותו נייטרלי מבחינה מגדרית, חוק איסור "מעשי הסדום" חל באופן כולל על פעילות הטרוסקסואלית והומוסקסואלית כאחד. דיווחים שונים לאורך השנים קבעו כי חוק זה אינו נאכף בפועל.
בשנת 2018, ארגון זכויות האדם הבינלאומי "Human Rights Watch" דחק בסנט וינסנט והגרנדינים ובמדינות אחרות במזרח הקריביים לבטל את חוקי איסור "מעשי הסדום" הפוסט-קולוניאליים בשטחן. בספטמבר 2018, בעקבות התקפות פיזיות על שלושה צעירים אשר ביצעו קרוס-דרסינג, הצהיר ראש הממשלה רלף גונזלבס באומרו כי "זה לא הולם ולא נכון עבור מישהו לתקוף פיזית אדם על סמך כל דעה קדומה שיש לו עקב נטייתו המינית". גונזלבס גינה את התקרית והצהיר כי "הומופוביה בלתי הגיונית שכזו אינה מקובלת לחלוטין" בעודו קרא בנוסף לקיים שיחות פתוחות על הומוסקסואליות במדינה.
ביולי 2019, שני גברים הומוסקסואלים הגישו תביעות בבית משפט כדי לערער על חוקי איסור "מעשי הסדום" ו-"מעשים מגונים גסים" במדינה. העותרים כללו את ג'ווין ג'ונסון, 22, שתבע בהצלחה מקלט מדיני בממלכה המאוחדת ב-2017, לאחר שהצהיר כי הוא "לא יכול לחיות כהומוסקסואל בסנט וינסנט והגרנדינים", ושון מקליש, 53, תושב וינסנט בשיקגו בארצות הברית. מקליש קרא באופן פומבי בפני ראש הממשלה גונזלבס לביטול החוקים כדי שיוכל לחזור לביתו עם בן זוגו ולחוש בבטחה. על פי תצהיריהם, כתוצאה מחוקי המדינה, הם הוגלו מהמדינה הקריבית בשל "ההשפעות הקשות של חוקים אלו על חייהם". שני התביעות צפויות להישמע ביחד בבית המשפט העליון של סנט וינסנט והגרנדינים בבירה קינגסטאון. בהתייחסותו להליכי הגשת התביעות, ראש הממשלה גונזלבס הצהיר באומרו כי "מה שלא יקרה כאן, זו תהיה החלטת "OECS" (ארגון מדינות מזרח הקריביים)... אז זה יחול, מכיוון שכל הוראות החוק וההוראות החוקתיות והחקיקה דומות בעצם".